Document ID: 32007R0386

UREDBA KOMISIJE (ES) št. 386/2007
z dne 10. aprila 2007
o spremembi in prilagoditvi Uredbe (ES) št. 990/2006 o odprtju stalnih javnih razpisov za izvoz žit iz zalog intervencijskih agencij držav članic
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,
ob upoštevanju Akta o pristopu Republike Bolgarije in Romunije ter zlasti člena 56 Akta,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1) in zlasti člena 6 Uredbe,
ob upoštevanju naslednjega:
(1)
Zaradi pristopa Bolgarije in Romunije je člen 1(2) Uredbe Komisije (ES) št. 990/2006 (2) postal zastarel v zvezi z izključitvijo Bolgarije in Romunije iz seznama tretjih držav, v katere se lahko izvaža žita, in je zato treba ti državi črtati.
(2)
Priloga III k Uredbi (ES) št. 990/2006 vsebuje navedbe v vseh jezikih Skupnosti. Navedeno prilogo je treba dopolniti z navedbami v bolgarščini, irščini, malteščini in romunščini.
(3)
Uredbo (ES) št. 990/2006 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 1(2) Uredbe (ES) št. 990/2006 se nadomesti z naslednjim:
„2. Vsak javni razpis za navadno pšenico in rž zadeva največjo količino za izvoz v tretje države, razen v Albanijo, Bosno in Hercegovino, Črno goro, Hrvaško, Lihtenštajn, Nekdanjo jugoslovansko republiko Makedonijo, Srbijo (3) in Švico.
Vsak javni razpis za ječmen zadeva največjo količino za izvoz v tretje države, razen v Albanijo, Bosno in Hercegovino, Črno goro, Hrvaško, Kanado, Lihtenštajn, Mehiko, Nekdanjo jugoslovansko republiko Makedonijo, Srbijo (3), Švico in Združene države Amerike.
Člen 2
Priloga III k Uredbi (ES) št. 990/2006 se nadomesti z besedilom v Prilogi.
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. aprila 2007

Labels: 3
17
18